Á mvús hālá, ábǒg édzóē Artasersɛs, ǹkúkúmá yā Pérsia, ńdɔ Esdras, mɔ́n Seraya, mɔ́n Azarya, mɔ́n Hilkiya, 2mɔ́n Shalum, mɔ́n Sadog, mɔ́n Ahituv, 3mɔ́n Amarya, mɔ́n Azarya, mɔ́n Merayot, 4mɔ́n Zerahya, mɔ́n Uzi, mɔ́n Buki, 5mɔ́n Avishua, mɔ́n Pinhas, mɔ́n Eléazar, mɔ́n fada ǹnén Áron, 6ńdɔ̄ hḿ Esdras nyɔ́ á ngābɛ́d á Babilón. A ngábə́ ńkə̄kə́ŋ ńsaŋ bəkálada yǎ á yəmə Mvéndé Mósɛs m̀bəŋ, ényí yǎ Ńtondôbə, Zambá Ísraɛ̂l a ngávə́, amú wɔ́ Ńtondôbə, Zambá wōē ó ngábə́ ai nyé, ńdɔ ǹkúkúmá á ngávə́ nyē é dzóm ésə a síligi. 7Bɔ́n bə́ Ísraɛ̂l bəvɔ́g, ai bəfada, ai bəlevíta ai bəyia bə́ bīā, ai bəbaala míḿbɛ́ ai bəsíé bə̄tɔ́g bə́ ngábɛ́d á Yērúzalɛm; á ḿbū zamgbálā yā édzóē Artasersɛs; 8a ngásuan á Yērúzalɛm á ngɔn tána, ḿbú zamgbálā yā édzōē ńkúkúmá. 9Amú á ngātíē á Babilón á ngɔn osú e tɔá álū dá, ńdɔ a ngákə suan á Yērúzalɛm á ngɔn tána e tɔá álú dá, ḿból wɔ́ Zāmbá wóé é ngābə́ ai nyé. 10Amú Esdras á ngávə́ ńnə̄m wóé ádzə̄ŋ mvéndé Ǹtondôbə ai ádzālā mǎm yā étē á mim̀bɔán míé ai áyə́gələ̌ mə̄mvéndé ai mətum á Ísraɛ̂l.